Helmesnöör

Helmesnöör (ka helmisnöörEesti Entsüklopeedia) ehk pärlvööt ehk astragaal (astragaaliks võidakse nimetada ka orderiarhitektuuris esinevat kitsast ümarvööti) on antiikarhitektuuris ja sellest lähtuvates stiilides esinev ornamendiriba või ehisliist, milles vahelduvad helmeid meenutavad ümarad või ovaalsed kujundid ning lapikud läätsetaolised kettad.Kunstileksikon. Eesti Klassikakirjastus, 2001

Helmesnöör esineb koos munavöödiga joonia ja komposiitorderi dekooris (kapiteelidel ja friisidel) antiikarhitektuuris, aga ka eelromaanikas, renessansis, barokis, klassitsismis ja historitsistlikes neostiilides.

Vana-Rooma kunstis kasutatakse seda iseseisva ehisliistuna näiteks sarkofaagide reljeefdekoori juures. Keskaegses arhitektuuris ja reljeefdekooris võib pärlliist esineda lihtsalt pärlitaoliste kuulikeste reana, näiteks romaani kunstis kapiteelide lehtdekoori täiendusena. Itaalia keskaegsetel kirikutel võib leida antiikehitistelt kopeeritud motiive sagedamini, selhulgas akantusmotiivi ja klassikalist helmesnööri. 

 Pildid 

 Viited 

Kategooria:Ornamendid
Kategooria:Ehisliistud
Kategooria:Arhitektuursed kaunistused